The Bodyguard: Original Soundtrack Album

***The Bodyguard*** (), «Թիկնապահը» ֆիլմի սաունդթրեքը, որ թողարկվել է 1992 թվականի նոյեմբերի 17-ին Arista Records լեյբլով։ Ներառում է ինչպես Ուիթնի Հյուսթոնի, այնպես էլ այլ կատարողների երգեր։ Ալբոմի համապրոդյուսերներն են եղել Ուիթնի Հյուսթոնն ու Քլայդ Դևիսը։ Սաունդթրեքի շնորհիվ Ուիթնի Հյուսթոնը դարձել է առաջին երգչուհին, ում հաջողվել է վաճառել ալբոմի՝ մեկ միլիոնից ավելի օրինակ մեկ շաբաթվա ընթացքում 1991 թվականի մայիսից ի վեր, երբ ներդրվել է վաճառքի մոնիթորինիգի *Nielsen SoundScan* նոր համակարգը։ Սաունդթրեքն արժանացել է «Գրեմմիի» *Տարվա լավագույն ալբոմ* անվանակարգում և ստացել տասնյոթակի պլատինե հավաստագիր Ամերիկայի ձայնագրման ընկերությունների միության կողմից 1999 թվականի նոյեմբերի 1-ին։ Ամբողջ աշխարհում վաճառվել է ալբոմի ավելի քան 44 միլիոն օրինակ, ինչի շնորհիվ այն դարձել է ամենաշատ վաճառված ալբոմներից մեկը պատմության մեջ։

## Ստեղծման պատմություն
Ուիթնի Հյուսթոնը նշանակվել է ալբոմի գործադիր պրոդյուսեր (ինչպես և նախկին՝ *[[I'm Your Baby Tonight]]* թողարկման դեպքում էր), ինչը նրան իրավունք է տվել վերահսկել ալբոմի երգերի ընտրությունը։ Երգչուհին նախատեսում էր ձայնագրել «What Becomes of the Broken Hearted» երգը՝ որպես հիմնական երաժշտական թեմա, սակայն ստեղծագործական խումբն իմացել է, որ մեկ այլ ֆիլմում նույնպես օգտագործվելու է այդ երգը, և նրանք սկսել են փնտրել այլ ստեղծագործություն։ Քևին Քոսթները՝ ֆիլմի գլխավոր դերակատարը, մտածել է ձայնագրել «I Will Always Love You» երգը, որ գրել է երգչուհի Դոլլի Փարթոնը։ Ուիթնի Հյուսթոնը պնդել է, որ ալբոմը ձայնագրման ժամանակ իր հետ աշխատի ոչ թե ստուդիական, այլ համերգային երաժշտական խումբ։ Ուիթնի Հյուսթոնն ալբոմում ներառել է նաև «Jesus Loves Me» երգը, որ ինքն էր գրել Բիբի Ույնանսի () հետ համատեղ։

## Կոմերցիոն հաջողություն
*The Bodyguard: Original Soundtrack Album* ալբոմը ''Billboard'' 200 և ''Billboard'' Top R&B/Hip-Hop Albums հիթ-շքերթներում ընդգրկվելու առաջին շաբաթում զբաղեցրել է երկրորդ տեղը՝ ունենալով 144 500 վաճառված օրինակ և զիջելով միայն ամերիկացի ռեփեր Ice Cube-ի *«The Predator»* ալբոմին։ Երկրորդ շաբաթում ալբոմը գլխավորել է այդ երկու հիթ-շքերթները՝ ունենալով 292 000 վաճառված օրինակ։ Հիթ-շքերթը գլխավորելու ընթացքում ալբոմը երկու անգամ ռեկորդ է սահմանել մեկ շաբաթում վաճառված օրինակների քանակով։ Հինգերորդ շաբաթում վաճառվել է ալբոմի 831 000 օրինակ, ինչը գերազանցել է նախորդ ռեկորդը, որ 1991 թվականի աշնանը սահմանել էր Guns N' Roses ռոք խմբի *Use Your Illusion II* ալբոմը, որ վաճառվել էր 770 000 օրինակով։ Հաջորդ շաբաթ սահմանվել է մեկ շաբաթվա ընթացքում վաճառված օրինակների նոր ռեկորդ՝ 1 061 000. դա առաջին անգամն էր այն ժամանակից ի վեր, երբ Nielsen SoundScan-ը սկսեց վաճառքների համակարգչային նոր մոնիթորինգ 1991 թվականի մայիսին։ Ուիթնի Հյուսթոնի սահմանած ռեկորդը գերազանցվել է միայն 1998 թվականին, երբ ամերիկացի երգիչ Գարտ Բրուքսի () *Double Live* ալբոմը մեկ շաբաթվա ընթացքում վաճառվեց 1 085 000 օրինակով։ Սաունդթրեքը *Billboard* 200 հիթ-շքերթը գլխավորել է 20, իսկ *Top R&B Albums* հիթ-շքերթը՝ ութ շաբաթ՝ այդ հիթ-շքերթներում մնալով 141 և 122 շաբաթ համապատասխանաբար։ *The Bodyguard: Original Soundtrack Album*-ը 19 տարի առաջատար է եղել հիթ-շքերթը գլխավորած շաբաթների քանակով. այդ ցուցանիշը գերազանցել է Ադելի ''21'' ալբոմը։

1992-1993 թվականներին սաունդթրեքը հիթ դարձավ ամբողջ աշխարհում, ինչը կապված է «Թիկնապահը» ֆիլմի մեծ հաջողության հետ։ Ալբոմը գլխավորել է գրեթե բոլոր երկրների հիթ-շքերթները։ Ավստրալիայի ալբոմային հիթ-շքերթների առաջին հորիզոնականն զբաղեցրել է հինգ շաբաթ, Ավստրիայինը՝ 9 շաբաթ, Կանադայինը՝ 12 շաբաթ, Ֆրանսիայինը՝ ութ շաբաթ, Գերմանիայինը 11 շաբաթ, Հունգարիայինը, Ճապոնիայինն ու Իտալիայինը՝ երկու շաբաթ, Նիդերլանդներինը՝ վեց շաբաթ, Ներ Զելանդիայինը՝ ութ շաբաթ, Նորվեգիայինը՝ վեց շաբաթ, Շվեդիայինը՝ չորս շաբաթ, Շվեյցարիայինը՝ ինը շաբաթ։ Մեծ Բրիտանիայում *The Bodyguard Soundtrack*-ն չի ընդգրկվել UK Albums Chart ալբոմային հիմնական հիթ-շքերթում, քանի որ 1989 թվականից հետո նրանում չէին ներառվում ալբոմժհավաքածուները, սակայն ալբոմը գլխավորել է երաժշտական հավաքածուների UK Compilation Albums Chart հիթ-շքերթը 11 շաբաթ, ինչպես նաև 60 շաբաթ տեղ է գտել լավագույն տասնյակում, իսկ հենց հիթ-շքերթում ընդգրկվել է 107 շաբաթ։ Սաունդթրեքը համարվում է 1994 թվականին Մեքսիկայում ամենաշատ վաճառված անգլիալեզու ձայնագրությունը՝ ավելի քան 500 000 օրինակ։ Ներկայում ամբողջ աշխարհում *The Bodyguard: Original Soundtrack Album*-ի վաճառված օրինակների քանակը գերազանցում է 44 միլիոնը, ինչի շնորհիվ այն դարձել է բոլոր ժամանակների ամենաշատ վաճառված սաունդթրեքը։

## Սինգլներ
Ալբոմը հայտնի է «I Will Always Love You» երգի քավեր տարբերակով, որ կատարում է Ուիթնի Հյուսթոնը։ Երգը մեծ ժողովրդականություն է վայելել փոփ, R&B, adult contemporary ու սոուլ ռադիոալիքներում։ Սինգլը 14 շաբաթ գլխավորել է ''Billboard'' Hot 100 հիթ-շքերթը։ «I Will Always Love You» երգը մեծ հաջողություն է ունեցել ամբողջ աշխարհում և առաջին հորիզոնականներ է զբաղեցրել բազմաթիվ երկրներում, այդ թվում՝ Մեծ Բրիտանիայում՝ 10 շաբաթ, Շվեյցարիայում՝ 8 շաբաթ, Ավստրիայում՝ 5 շաբաթ, Ֆրանսիայում՝ 8 շաբաթ, Նիդերլանդներում՝ 6 շաբաթ, Շվեդիայում՝ 3 շաբաթ, Նորվեգիայում՝ 9 շաբաթ, Ավստրալիայում՝ 10 շաբաթ, Նոր Զելանդիայում՝ 11 շաբաթ։

## Երգացանկ

**Նշումներ՝**
* ԱՄՆ-ի համար նախատեսված տերբերակում բացակայում է Քենի Ջիի «Waiting for You» երգը, իսկ «Theme from *The Bodyguard*» երգը «Trust in Me» ստեղծագործությունից առաջ է։

## Հիթ-շքերթներ, հավաստագրեր և վաճառք

### Հիթ-շքերթներ

### Հետմահու հիթ-շքերթներ

### Հավաստագրեր

### Վաճառք

**Նշումներ**՝
* Ա'''^''' Մեծ Բրիտանիայում *The Bodyguard Soundtrack* ալբոմն գլխավորել է երաժշտական հավաքածուների UK Compilation Albums Chart հիթ-շքերթը, որովհետև 1989 թվականից հետո հավքածու ալբոմները չէին ընդգրկվում UK Albums Chart հիմնական հիթ-շքերթում։
* Բ'''^''' Մինչև 1999 թվականը NVPI կազմակերպությունը պլատինե հավաստագիր էր տալիս այն ալբոմներին, որոնց վաճառված օրինակների քանակը գերազանցում էր 100 հազարը։ Այդպիսով՝ ալբոմը պիտի ունենար վեցակի պլատինե հավաստագիր։
* Գ'''^''' *Billboard* ամսագրի՝ 1993 թվականի հոկտեմբերի 16-ին հրապարակված համարում տեղ գտած հոդվածում Arista Records-ի և BMG International-ի տվյալների հիման վրա գրվել է որ վաճառվել է ալբոմի 343 000 օրինակ։ Ալբոմը պլատինե հավաստագիր է ստացել 1993 թվականի հունվարի 21-ին, սակայն պիտի ստանար եռակի պլատինե հավաստագիր, քանի որ մինչև 1996 թվականի սեպտեմբերը պլատինե հավաստագիրը շնորհվում էր 100 հազարից ավելի վաճառված օրինակի համար։
* Դ'''^''' Մինչև 2002 թվականի դեկտեմբերի 31-ը IFPI կազմակերպությունը Ավստրիայում պլատինե հավաստագիր էր տալիս 40 հազարից ավելի վաճառված օրինակի ունեցող ալբոմներին ու սինգլներին։ *The Bodyguard Soundtrack*-ն ստացել է քառակի պլատինե հավաստագիր 2002 թվականի սեպտեմբերի 26-ին։
* Ե'''^''' Մինչև 2002 թվականի հունիս IFPI կազմակերպությունը Նորվեգիայում պլատինե հավաստագիր էր տալիս 50 հազարից ավելի վաճառված օրինակի ունեցող ալբոմներին ու սինգլներին։
* Զ'''^''' Մինչև 2000 թվականը IFPI կազմակերպությունը Շվեյցարիայում պլատինե հավաստագիր էր տալիս 50 հազարից ավելի վաճառված օրինակի ունեցող ալբոմներին ու սինգլներին։ *The Bodyguard Soundtrack*-ը հնգակի պլատինե հավաստագիր է ստացել 1994 թվականին։

### Տարեկան հիթ-շքերթներ

### Տասնամյակի հիթ-շքերթներ

### Սինգլներ

## Մրցանակներ և անվանակարգեր
### American Black Achievement Awards

### Academy Awards

### American Music Awards
Ուիթնի Հյուսթոնն ու Մայքլ Ջեքսոնը առաջատարներն են մեկ մրցանակաբաշխության ընթացքում ստացած մրցանակների քանակով։ 1994 թվականին Ուիթնի Հյուսթոնն ու Քենի Ռոջերսն ստացել է ամենաշատ արձանիկները՝ 19 հատ։ Նրանք ստացել են իրենց չորրորդ մրցանակը «Փոփ/ռոք ժանրի լավագույն երգչուհի» անվանակարգում. Օլիվիա Ջոն-Նյուտոն հետ միասին նրանք այդ անվանակարգում ամենաշատ մրցանակ ստացած երգչուհիներն են։

### ASCAP Pop Awards

### Billboard Music Awards
Ուիթնի Հյուսթոնը ռեկորդակիրներից մեկն է մրցանակների քանակով (11 արձանիկ), որ ստացել է մեկ մրցանակաբախության ընթացքում։ Նա միակ երգչուհին է, որ մեկ տարվա ընթացքում գլխավորել է Top *Billboard* 200 Album, Top R&B Album, Hot 100 Single և Hot R&B Single տարեկան հիթ-շքերթները։ Ուիթնի Հյուսթոնը միակ արտիստն է, որին երեք անգամ հաջողվել է գլխավորել Top R&B Album տարեկան հիթ-շքերթը (ալբոմներ՝ *[[Whitney Houston (ալբոմ)|Whitney Houston]]* (1986), *[[I'm Your Baby Tonight]]* (1991) և *The Bodyguard* (1993)): Ուիթնի Հյուսթոնը երկրորդ երաժիշտն է Էլթոն Ջոնից հետո և առաջին երգչուհին, ով ունի երկու Top *Billboard* 200 Album մրցանակ (նախկինում կոչվել է «Top Pop Album») *Billboard* ամսագրի տարեկան հիթ-շքերթներում։

### BMI Film & Television Awards

## Ստեղծագործական խումբ

«**I Will Always Love You**»
* Կատարող – Ուիթնի Հյուսթոն
* Պրոդյուսեր և գործիքավորող – Դևիդ Ֆոստեր
* Վոկալային դաշնակում – Ուիթնի Հյուսթոն
* Ռեժիսոր – Ռիկի Մինոր
* Սաքսոֆոն — Կիրկ Վելում
* Ձայնագրություն – Բիլ Շնի, Դեյվ Ռեիցաս, Փիթեր Ջ. Իիենիլոս
* Միքսինգ – Դեյվ Ռեիցաս

«**I Have Nothing**»
* Կատարող – Ուիթնի Հյուսթոն
* Պրոդյուսեր և գործիքավորող – Դևիդ Ֆոստեր
* Լարային գործիքների դաշնակում – Ջերեմի Լաբոկ և Դևիդ Ֆոստեր
* Ձայնագրություն – Դեյվ Ռեիցաս
* Միքսինգ – Միք Գուզաուսկի

«**I’m Every Woman**»
* Կատարող – Ուիթնի Հյուսթոն
* Պրոդյուսեր – Նարադա Մայքլ Ուոլդեն
* Լրացուցիչ մշակում և ռեմիքս — Ռոբերտ Քլիվիլ և Դևիդ Քոուլ
* Վոկալային դաշնակում – Չակա Խան
* Լրացուցիչ վոկալային դաշնակում և պրոդյուսերավորում — Ռոբերտ Քլիվիլ և Դևիդ Քոուլ
* Ծրագրավորում — Լուի Բիանկանելյո, Ջեյմս Ալֆանո և Չոնսի Մախան
* Ձայնագրություն – Մոթ Ռոր Մարկ Ռեիբերն
* Լրացուցիչ ձայնագրություն – Ակեր Ս. Կի, Ռիչարդ Ժոզեֆ
* Միքսինգ – Բոբ Ռոզա

«**Run to You**»
* Կատարող – Ուիթնի Հյուսթոն
* Պրոդյուսեր – Դևիդ Ֆոստեր
* Գործիքավորում — Ջադ Ֆրիդման և Դևիդ Ֆոստեր
* Լարային գործիքների դաշնակում – Ուիլյամ Ռոս և Դևիդ Ֆոստեր
* Ձայնագրություն – Դեյվ Ռեիցաս
* Միքսինգ – Միք Գուզաուսկի

«**Queen of the Night**»
* Կատարող – Ուիթնի Հյուսթոն
* Պրոդյուսեր – Ռեյդ Էլ Էյ և Բեյբիֆեյս
* Համապրոդյուսեր – Ուիթնի Հյուսթոն և Դերիլ Սիմոնս
* Վոկալային դաշնակում – Ուիթնի Հյուսթոն
* Ձայնագրություն – Բառնի Պերկինս, Միլտոն Չան
* Միքսինգ – Դեյվ Վեյ, Ջիմ «Z» Զումպանո

«**Jesus Loves Me**»
* Կատարող – Ուիթնի Հյուսթոն
* Պրոդյուսեր – Ուիթնի Հյուսթոն և Բիբի Ույնանս
* Գործիքավորում — Բիբի Ույնանս և Սեդրիկ Ջ. Քոլդուել
* Վոկալային դաշնակում – Ուիթնի Հյուսթոն и Բիբի Ույնանս
* Լարային գործիքների դաշնակում – Ռոն Հուֆ
* Բեք վոկալ — Բիբի Ույնանս, Ալվին Չեա, Կլոդ Մաքնայթ III
* Կիթառ — Փոլ Ջեքսոն
* Ձայնագրություն – Մայք Մաքարթնի, Վիկտոր Կոլդուել
* Միքսինգ – Դեյվ Ռեիցաս

«**Even If My Heart Would Break**»
* Կատարող – Քենի Ջի և Աարոն Նևիլ
* Պրոդյուսեր – Դևիդ Ֆոստեր և Ուոլտեր Աֆանասեֆ
* Գործիքավորում — Դևիդ Ֆոստեր և Քենի Ջի
* Ձայնագրություն – Ումբերտո Գատիկա
* Լրացուցիչ ձայնագրություն – Մենի Լեկարաբա, Դանա Ջոն Չապել, Սթիվ Շեպարդ, Քևին Բեկա
* Ձայնագրման օգնական — Քևին Բեկա, Սթիվ Շեպարդ
* Միքսինգ – Միք Գուզաուսկի

«**Someday (I’m Coming Back)**»
* Կատարող – Լիզա Ստենսֆիլդ
* Պրոդյուսեր – Իեն Դևենի և Էնդի Մորիս
* Գործադիր պրոդյուսեր – Jazz Summers և Թիմ Պերի
* Ինժեներ — Բոբի Բոտոն
* Միքսինգ – Իեն Դևենի, Էնդի Մորիս և Բոբի Բոտոն

«**It’s Gonna Be a Lovely Day**»
* Կատարող – The S.O.U.L. S.Y.S.T.E.M.
* Պրոդյուսեր, գործիքավորում և միքսինգ – Ռոբերտ Քլիվիլ, Դևիդ Քոուլ
* Պրոդյուսերի օգնական — Ռիկի Կրեսպո
* Ռոփ վոկալ — Ռոբերտ Քլիվիլ և Դուրան Ռամոս
* Վոկալային դաշնակում – Դևիդ Քոուլ
* Ձայնագրում և միքսինգ – Ակեր Ս. Կի
* Լրացուցիչ միքսինգ – Բրյուս Միլեր

«**(What’s So Funny 'Bout) Peace, Love and Understanding**»
* Կատարող – Կերտիս Ստիջերս
* Պրոդյուսեր – Դենի Կորչմեր
* Ձայնագրում և միքսինգ – Մարկ Դեսիստո

«**Theme from ''The Bodyguard***»
* Հեղինակ և պրոդյուսեր – Ալան Սիլվեստրի
* Դիրիժոր — Ուիլյամ Ռոս
* Սոլո շեփորով — Գերի Գրանտ
* Միքսինգ – Դենիս Սանդս
* Միքսինգի ասիստենտ — Բիլ Իզիստոն
* Տեխնիկական խումբ — Գերի Կարլսոն, Ջիմ Ուոլքեր

«*'Trust in Me*'»
* Կատարող – Ջո Կոկեր Սաս Ջորդանի մասնակցությամբ
* Պրոդյուսեր – Չարլի Միդնայթ
* Ձայնագրություն – Ջոն Ռոլո
* Միքսինգ – Քրիս Լորդ Ալուջի


== Տես նաև ==
* *Թիկնապահը''

## Ծանոթագրություններ

Կատեգորիա:Ուիթնի Հյուսթոնի ալբոմներ
Կատեգորիա:1992 ալբոմներ
Կատեգորիա:Գրեմմի մրցանակակիր ալբոմներ